Juddegaass
Juddegaass ass oder war den Numm vun enger Strooss oder Gaass, an där fréier vill Judde gewunnt hunn. Datt Judden no beienee gelieft hunn an zum Deel och nach ëmmer an enker Noperschaft liewen, huet domat ze dinn, datt de Sabbatwee op 2000 Ellen, also ronn 1000 Schrëtt bis bei d'Synagog, festgeluecht ass.

Zu Lëtzebuerg gëtt et haut nach dräi Juddegaassen: zu Eschduerf (L-9151), Kielen (L-8281) a Stadbriedemes (L-5451).

Stad Lëtzebuerg 
Fréier goung d'Arsenalstrooss, haut avenue Émile Reuter, bis op d'Kräizung mat der Aldringer-Strooss. Do stoung an der drëtter Rankmauer d'Juddepaart. Si gouf am 14. Joerhonnert gebaut a war am 15. Joerhonnert déi wichtegst Stadpaart, well do d'Taxen opgehuewe goufen, fir an d'Stad eranzekommen. Dat Stéck vun der haiteger Groussgaass vun der Kräizung mat der Aldringen-Strooss bis op d'Kräizung mat der Neipuertsgaass / Philippsgaass gouf deemools d'Juddegaass genannt. Den Numm géif entweeder op en ale Juddekierfecht zeréckgoen oder well rondrëm d'Juddepaart vill Judde gewunnt hunn. D'Artilleriekasären an der Aldringen-Strooss, déi 1672 gebaut an 1913 ofgerappt goufen, houschen deemno och d'"Juddekasären".

Um Spaweck 

 Evamarie Bange, Ein mittelalterliches Judenviertel in der Großgasse?, ons stad, Nr. 86, 2007, S. 46-47

Juddentum
Stroossen zu Lëtzebuerg